Downloaded from YTS.MX
Official YIFY movies site: YTS.MX
En skog om våren er som en mors livmor.
I den slår tusenvis av små hjerter.
Uansett hvor lite, er livet det største av alle mysterier.
For å avsløre dets hemmelighet må man iblant lytte nøye.
Det lille hjertet som slår, er Bambis.
En liten prins er født. Det er en magisk begivenhet.
Særlig for en litt nysgjerrig kråke.
Allerede den første morgenen i livet kan Bambi gå.
Det er et instinkt han har arvet fra sine forfedre.
Som en liten stemme som følger ham ved alle farer han møter.
Og de kommer til å bli mange.
Men den første tiden kan ingenting erstatte en mors omsorg.
Bambi og hans frender er de største dyra i hele skogen.
Og den lille stemmen inni Bambi-
-forteller ham at farer iblant kan være mindre enn ham selv.
Bambi har så mye å lære.
Regnet blander naturens dufter.
Et fyrverkeri av lukter som får luktesansen til å sprake.
En dag vil Bambi kjenne en fare nærme seg bare på lukten.
Enn så lenge kan han regne med morens beskyttelse...
...og en skytsengel som er villig til å bli våt for hans skyld.
Under taket av grønt er Bambi ute av syne.
De hvite prikkene på ryggen ser ut som solskinnsflekker.
En god kamuflasje.
På engen er det ikke lenger noe som beskytter dem.
Farligst er menneskene.
Og på den solfylte engen kan de få øye på dem.
Bambi må aldri glemme at menneskene bor inntil skogen.
Å leke blant blomstene er verdt å ta en liten risiko for.
Frihet gir en vinger.
Ørnen kommer sjelden inn i skogen.
Bambis indre stemme hvisker at han skal gjemme seg.
Instinktet beskytter ham.
Bambi oppdager hva frykt er. Men iblant redder frykten ens liv.
Om moren hans forsvinner nå og da,-
-er det fordi det er mye Bambi må finne ut av på egen hånd.
Det er begynnelsen på uavhengighet.
Bambi tilhører en stor familie,-
-så han må finne sin plass blant sine egne.
Han vil også få store gevir en dag.
Å bli stor innebærer å skaffe mat selv.
Åpne øynene og smak på alt.
Men fremfor alt se hvordan mor gjør det.
Det er det læring handler om.
Bambi oppdager de andre dyra og hvordan de er forskjellige.
Det er mangfoldet som gjør verden vakker.
Alle er ulike. Og det er ikke galt å være nyfiken.
Kanskje bare for en litt nærgående vaskebjørn.
Etter noen uker på tomannshånd-
-er Bambi stor nok til å slutte seg til flokken.
Og treffe faren sin.
Noen ganger kan det enkle faktum at de ser like ut,-
-tenne en gnist.
Når to små hjerter blir oppspilte, forvandles ømhet til eventyr.
Og eventyr til uforsiktighet. Grensen overskrides raskt.
Menneskets skygge henger over Bambis lykke.
Den kan dukke opp i skogen når som helst.
Men heldigvis våker noen over ham.
Sommeren er her for alvor. En ildkule lyser over hodene deres.
Skyggen hadde vært et paradis om insektene lot dem være i fred.
Dagene går.
Men selv om sommerens sorgløshet gleder hjertet,-
-må Bambi være på vakt.
Men iblant våger han seg bort fra moren.
Under morens beskyttende blikk blir selv himmelens luner en lek.
Ingenting er finere enn blomstrende vennskapsbånd.
Noen netter er magiske.
De små alvene våkner.
Og ildfluene tror de er stjerner som faller fra himmelen.
Som en ugles øyne i natten-
-følges Bambi av et årvåkent blikk.
I et lite hjørne av hukommelsen-
-skjuler det seg grusomme minner.
Å dele hverandres livserfaringer, selv de verste,-
-er en god måte å unngå menneskenes feller på.
Ulven kan inngyte skrekk.
Likevel er den hundens forfar. Som en stor forhistorisk hund.
Og som alle skogens dyr spiser han det han liker.
Måltidet hans er bare litt mer urolig.
Helt siden Bambi ble født, har farens nærvær beroliget ham.
Når man er liten, er det viktig å føle seg trygg for å få selvtillit.
Og selvtillit er noe Bambi trenger-
-for å ta over som skogens konge.
Bambi er nå et halvt år.
Tiden har visket ut flekkene i pelsen.
En kraftig lyd får hele skogen til å vibrere. Det er dåhjortens brøl.
For første gang-
-oppdager Bambi at hannenes instinkt får dem til å slåss.
Faren og andre hanner barker sammen om en hinds gunst.
Når han blir stor og sterk med gevir på hodet, må han også slåss.
Mens han vokser, endres Bambi, og skogen med ham.
Selv i regnet får høsten fargene til å flamme opp.
Samt Bambis hjerte.
Men han vil oppdage at kjærlighetens årstid en dag tar slutt.
Alt har sin tid.
Å føle den andres smerte og ikke kunne gjøre noe med det...
Ens indre stemme er stille fordi man ikke vet hva man skal gjøre.
Bambis luktesans har blitt veldig godt utviklet.
Noen lukter er som illevarslende tegn.
Et truende nærvær har trengt seg inn i skogen.
Bambis mor vet hva det er.
For Bambi er det vanskelig å takle morens fravær.
Sorg er som en indre kulde.
Han vet ennå ikke at det er for evig.
Han minnes alt moren lærte ham. Det gir ham kraft til å leve.
Og heldigvis er han ikke alene.
Det fins hemmelige steder i naturen som bare en fars visdom kan avsløre.
Der vokser det mirakelmedisin.
Planter som leger selv de dypeste sår.
Plantene gjør Bambi svimmel, men de kurerer ham raskt.
Når hjortegeviret faller av,-
-er det med et løfte om at det neste blir enda større.
Og villsvinungene... Ingenting hindrer dem i å more seg.
Når man er to, føles alt lettere.
Bambi glemmer at den minste ting kan skille dem.
Det trengs bare en uventet inntrenger for å skremme bort Bambis kumpan.
Bambi har en indre styrke.
Han er alene igjen.
Hans indre stemme sier at han ikke må miste håpet.
Livet kan være fullt av fallgruver.
For hver utfordring han overvinner, vokser han.
I løpet av et år i skogen har Bambi opplevd mye.
For bukker og hinder fins ingen grenser.
De kommer og går som de vil.
Ledet av instinktet og mer selvtillit tenker Bambi kun på én ting.
Å finne den han elsker.
Og Bambi leter. Og leter.
Kanskje han nærmer seg?
Mennesker er merkelige. For en tåpelig idé å stenge dyr inne.
Å være fri, å være sammen og bade i lykke...
Å finne tilbake til ens enger og ens egne, ingenting er deiligere enn det.
Kanskje unntatt kjærlighet ved første blikk.
To bekymringsløse år sammen.
Når tiden passerer fredelig, stilner de små stemmene som advarer om fare.
Med tiden har en beslutning vokst frem hos Bambi.
For han er ikke utlært ennå.
Han må bli med faren for å vende tilbake som en bedre dåhjort.
Ytterligere to år har gått.
Bambi er fire år.
Nå er det hans tur til å bli skogens konge.
Nå er det hans tur til å passe på sin lille sønn.
Historien om Bambi kan begynne på nytt.
Historien om skogens lille prins.
Tekst: Monica Moltubakk Iyuno